
טקסט הדף



 ביד עבדו חייב יד עבד כיד רבו אמר שמואל בעבד עברי דלא קני ליה גופיה רב אמר אפילו תימא בעבד כנעני נעשה כאומר ליה הכישה במקל והיא תבא מיתיבי השואל הפרה ושלחה לו ביד בנו ביד שלוחו חייב ביד עבדו פטור בשלמא לשמואל מתניתין בעבד עברי ברייתא בעבד כנעני אלא לרב קשיא אמר לך רב לא תימא נעשה כאמר ליה אלא אימא באמר ליה הכישה במקל והיא תבא דאיתמר השאילני פרתך וא''ל ביד מי וא''ל הכישה במקל ותבא אמר רב נחמן אמר רבה בר אבוה אמר רב כיון שיצאת מרשות משאיל ומתה חייב נימא מסייע ליה השאילני פרתך ואמר ליה ביד מי ואמר ליה הכישה במקל והיא תבא כיון שיצאת מרשות משאיל ומתה חייב אמר רב אשי הכא במאי עסקינן כגון שהיתה חצרו של שואל לפנים מחצרו של משאיל דכי משלחה לה ודאי להתם אזלא אי הכי מאי למימרא לא צריכא דאיכא גזייתא מהו דתימא לא סמכא דעתיה דלמא קיימא התם ולא אתיא אזלא להדיא קמ''ל דסמכא דעתיה אמר רב הונא השואל קרדום מחבירו בקע בו קנאו לא בקע בו לא קנאו למאי אילימא לאונסין מ''ש פרה דמשעת שאילה אלא לחזרה בקע בו לא מצי הדר ביה משאיל לא בקע בו מצי משאיל הדר ביה ופליגא דרבי אמי דא''ר אמי המשאיל קרדום של הקדש מעל לפי טובת הנאה שבו וחבירו מותר לבקע בו לכתחילה ואי לא קנאו אמאי מעל ואמאי חבירו מותר לבקע בו לכתחילה ניהדריה ולא ליקנייה ולא לימעול ופליגא דר' אלעזר דא''ר אלעזר כדרך שתקנו משיכה בלקוחות כך תקנו משיכה בשומרים תניא נמי הכי כשם שתקנו משיכה בלקוחות כך תקנו משיכה בשומרים וכשם 

רש"י



 ביד עבדו חייב. בתמיהה קתני א''ל השואל שלחה לי ביד עבדך ושלחה לו חייב השואל באונסיה בדרך והרי לא יצאת מרשות משאיל דיד עבד כיד רבו דמיא והרי הוא כאילו הוליכה לו הוא: נעשה כאומר הכישה במקל והיא תבא. אחרי הלכך משיצאתה מחצרו של בעלים בין בלא שומר בין ע''י שומר עמדה ברשות השואל דשעביד נפשיה משתצא מרשותו והרי הכישה במקל עד אשר יצאתה מביתו: ושלחה לו ביד בנו. של משאיל שלחה משאיל לשואל חייב השואל וכגון שאמר ליה שלח לי ביד בנך: ביד עבדו פטור. ואפילו אמר שלחה לי ביד עבדך: לא תימא. כדתרצה רב נעשה כאומר לו אלא רב מוקי לה למתניתין בא''ל הכישה במקל והיא תבא אחרי דשעביד נפשיה מכי נפקא מחצרו ומשום דשלח עבדו עמה לא מיפטר: לפנים מחצרו של משאיל. שחצרו של משאיל פתוחה לרשות הרבים וחצר השואל לפנים ממנו ופתוחה לחצרו של משאיל שאין נכנסין ויוצאין לחצרו של שואל אלא דרך חצרו של משאיל דהתם סמכא דעתיה דשואל דמשיעמדו הבעלים לפניה להטותה לצד חצרו של שואל ומחי לה בחוטרא ודאי להתם ריהטא וההוא הוא דמשעבד שואל נפשיה אבל אם היתה צריכה לבא דרך רשות הרבים לעולם אימא לך אפילו אמר ליה הכי לא סמכא דעתיה שיפקירנה המשאיל בלא שומר ולא שעבד נפשיה עד שתבא לידו: דאיכא גזייתא. שיש בחצר המשאיל זויות ועוקצין שיכולה לסור שם ולהשמט במחבא דשטול''ט בלע''ז בלשון (תהלים צ) כי גז חיש וכמו (במדבר יא) ויגז שלוים: אלא לחזרה. שאם בא המשאיל לחזור ולתובעה ממנו בתוך ימי הזמן שהשאילה לו: בקע בו קנאו. עד שיכלו ימי שאילתו: לא בקע בו לא קנאו. דקסבר אין משיכה קונה בשומרים: מעל. המשאיל לשלם להקדש קרן שנהנה בהשאלתו ומה היא הנאתו לפי טובת הנאה שבו אומדים בו כמה הוא רוצה להיות נחסר משלו להחזיק לו השואל טובת [הנאה] כזו טובת הנאה בונדי''ר בלעז: וחבירו מותר לבקע בו לכתחילה. אפילו ידע לאחר שבא לידו שהוא של הקדש שמכיון ששגג בו המשאיל ונתחייב דמי טובת הנאה להקדש יצאת הנייתה לחולין: ואי לא קנאו. במשיכה אמאי מעל המשאיל עד שיבקע בו השואל ופליגא נמי דרב הונא אדרבי אלעזר: 

תוספות



 אמר שמואל בעבד עברי. פי' ר''ח דשמואל פליג עליה דרב ולית הלכתא כוותיה דרב דאמר הכישה במקל ותבא חייב וכן משמע דפליג והלכתא כוותיה מדבעי גמרא לסיועי לרב ודחי ליה בדוחק: דלא קני ליה גופיה. אע''ג דבפ''ק דקדושין (דף טז. ושם) אמרינן דעבד עברי גופו קנוי היינו לענין שאין גרעונו מחול אם מחל בעל פה אלא בשטר: באומר הכישה במקל והיא תבא. ואע''פ שעבדו מוליכה לא הוי שאילה בבעלים והא דאמרינן יד עבד כיד רבו היינו שנשאל הרב עצמו עם הפרה ושלח עבדו במקומו וכיון שבמקום בעלים לא חשיב כבהמה אבל הכא ששואל את עבדו הוה ליה כשואל שתי פרות דעבדו כבהמתו דמי: כיון שיצאתה מרשות משאיל נתחייב שואל באונסין. לכאורה נראה דמיירי שיצאתה מיד לסימטא או לצדי רה''ר דחשיב כאילו משכה שואל אבל יצאתה מיד לרה''ר לא כיון דמשיכה אינו קונה ברה''ר והא דלא הוצרך רב לפרש דפשיטא הוא דלא עדיף ממשיכה אי נמי סתם חצרות סמוכים פתחיהן לצד רה''ר ולא לרה''ר עצמו לכך לא הוצרך לפרש וא''ת דבהמוכר את הספינה (ב''ב דף פד:) אמרינן רב ושמואל דאמרי תרוייהו כליו של אדם קונה לו בכל מקום חוץ מרה''ר משמע דמדד והניח על גבי סימטא לא קני אלא דוקא כליו קונה לו והכא אמר רב דקונה בסימטא וי''ל דהתם מיירי כשהיה מתחילה מונח בכליו קודם קנין ולא שהניח המוכר שם בשעת מכירה אבל הניח על גבי קרקע של סימטא לשם קנין קונה ועוד י''ל דהכא מיירי אפי' יצאת מיד לרה''ר דלענין להתחייב באונסין קניא משיכה ברה''ר אף על גב דלא קניא לענין מקח כמו שואל קורדום לרב הונא דאמר לקמן דקני במשיכה להתחייב באונסין אף על גב דלא קניא לחזרה: וחבירו מותר לבקע בו לכתחילה. תימה דתניא בתוספתא'. בקע בקורדום של הקדש בא חבירו ובקע בו ובא חבירו ובקע בו כולם מעלו וליכא למימר דאיירי בקורדום כלי שרת ששוחטין בו שאין יוצא לחולין כדתנן בפרק הנהנין (מעילה דף יט:) אין מועל אחר מועל במוקדשין אלא בבהמה וכלי שרת בלבד דהא קתני סיפא נטלו ונתנו לחבירו הוא מעל וחבירו לא מעל ובעולה נתנו לחבירו וחבירו לחבירו כולן מעלו בה ואין נראה לר''י נמי דהתם איירי בשלא נתכוונו לגזול אלא כל אחד דעתו להחזירו אחר בקוע ולא יצא לחולין אלא מה שנתכוון לגזול דהא קי''ל. שואל שלא מדעת גזלן הוי וקים ליה כוליה ברשותיה אלא נראה לר''י דתוספתא איירי בגזברים המסורות להן קרדומות של הקדש דכל אחד מעל לפי שנהנה ואינו יוצא לחולין שהרי לא נתכוונו להוציא מרשות שהוא שם כדפי' לעיל. וסיפא דקתני נתנו לחבירו היינו לחבירו שאינו גזבר ואפילו בלא בקוע מעל לפי שנתכוון להוציא מרשותו והא דתנן בהנהנה אין מועל אחר מועל אלא בבהמה וכלי שרת בלבד כיצד רכב על בהמה ובא חבירו ורכב התם איירי בשאינם גזברים דאי בגזברים אפילו קדושת דמים נמי כולם מעלו ובמשאיל קורדום לחבירו דקאמר הכא היה נראה לר''י לכאורה שיצא כל הקורדום לחולין בשאלה זו ולכך חבירו מותר לבקע בו לכתחילה ומ''מ לא מעל אלא לפי טובת הנאה שבו אע''פ שההפסד כולו להקדש ולפי זה נוטל אבן או קורה של הקדש נמי לא מעל אלא לפי טובת הנאה שבו אך קצת קשה לר''י דא''כ למה הוצרך לפרש לפי טובת הנאה כיון שבכל הזמן שנתנה לחבירו לא מעל יותר וע''כ נראה לו יותר שאינו יוצא לחולין אלא אותה הנאה שנותן לשואל ומותר לבקע עד זמן השאלה ולא יותר ובנותנו לחבירו דעלמא מעל לפי כולה ואין להקשות איך מותר לבקע כיון שמעורב באותו קורדום חולין והקדש מאי שנא ממשכיר ביתו והקדישו דאם דר בו השוכר מעל (ערכין דף כא.) בשביל שמעורב חלקו בשל הקדש וי''ל כיון שהשאילו ומעל בשאלה יצאת כל הנאת בקוע לחולין ואין מעורב בה מן הקדש כלום וא''ת כיון דבנתן לחבירו מעל לפי כל מה שהוציא מרשות הקדש ונתן לחבירו גם בכאן ימעול לפי כל מה ששוה הנאת בקוע וי''ל דבנתן מועיל כדין לפי כולה כי כולה הפסיד להקדש אבל כאן לא הפסיד להקדש אלא מה שנפחת הקורדום ע''י בקוע וטובת הנאה דשאלה הוי טפי: כך תקנו משיכה בשומרים. לא להתחייב באונסין קאמר דהא שומר חנם בלא משיכה חייב בפשיעה כדאמרינן פרק האומנין (לעיל דף פ:) דהנח לפני שומר חנם והוא הדין שומר שכר בגניבה ואבידה ואי אשואל קאמר מדאורייתא נמי לא קני אלא במשיכה וליכא למימר דקאי אשוכר שתקנו משיכה ולא קנו מעות דהא שכירות אינה משתלמת אלא לבסוף ועוד מאי פליגא דאמר הכא אלא לענין חזרה קאמר דשוכר ושואל מיד שמשכו הבהמה מרשות הבעלים אין בעלים יכולין עוד לחזור והיינו דקאמר ופליגא דרב הונא: 

ר"ן

באומר לו הכישה במקל והיא תבא פי' אליבא דרב מחייב בהא נמי מדין ערב דהו"ל כאומר לחבירו זרוק מנה לים ואתחייב אני לך דמחייב מדין ערב והכי מוכח בפ"ק דקדושין ולענין פסק הלכה הרי"ף ז"ל לא הביאה משמע דס"ל דליתא דשמואל פליג עליו וה"נ מסתברא מדחזינן לרב אשי דדחיק נפשי' בהך ברייתא דאייתינא לסיוע לרב כי היכי דלא לסייעי לי' ואי ס"ל כוותי' למה לי לדחוקי נפשי' כי היכי דלידחיי' לרב אלא וודאי משמע לי' דשמואל פליג עלי' וכן פסק הרמב"ם בפ"ג מהלכות שאלה דאמר לי' הכישה במקל פטור וכ"ת אמאי לחייב מדין ערב כאינך דמתניתין לא דמי דהני כיון דאזיל בהדי' פרה סמכא אדעתי' דעבד ושליח מנטרא לה ומחייב מדין ערב אבל אמר לו הכישה במקל לא סמכא אדעתי' ואע"ג דהתם בפ"ק דקדושין מוכח דהאומר לחבירו זרוק מנה לים חייב מדין ערב התם דוקא דאמר לי בהדי' ואתחייב אני לך אבל הכא דלא אמר לי' אלא הכישה במקל לחוד פטור עוד נראה לי דהכא אפי' אמר ואתחייב אני לך פטור דהתם בתנהו לכלב אי נמי זרוק לים ואתחייב אני לך היינו טעמא דמתחייב משום דבשעה שזרקו אזיל לאבוד ולאו כל כמיני' להחזירה אבל הכא שמשעה שהכישה יכול להחזירה אפי' אמר לו בהדי' ואתחייב אני לך פטור:


כדרך שתקנו משיכה בלקוחות כך תקנו משיכה בשומרין איכא מ"ד דכי מהניא משיכה בשומרין דוקא בשואל ובשוכר שכיון שהן משתמשין בגופו של כלי הוי לי' כמכירה ליומא ודין הוא שתקנו להן משיכתן שכיון שהן זוכין בגופו של דבר אבל שומר שכר ושומר חנם שאין להם זכי' בגופו של כלי ליכא למימר שתקנה להן משיכה שהיאך יתחייב בעל הבית בשכרו של שומר מפני משיכתו של שומר שמשך את הכלי אלא וודאי בשואל ובשוכר בלבד הדברים אמורים שהן קונין כלי לגופו ושייכא בהו משיכה ומיהו בשוכר כי היכי דמהני לי' משיכה שאין משכיר יכול לחזור בו הכי נמי שאין שוכר יכול לחזור בו דכיון דשכירות מילתא דמהני לתרוייהו הוא השוו בה חכמים מדותיהן שהקנה לשוכר ולמשכיר אבל בשואל מסתברא דנהי דמשמשך אין משאיל יכול לחזור בו שואל יכול לחזור בו דעיקר שאלה לצרכו של שואל וכדאמרינן לעיל דכל הנאה שלו הילכך אם בא לחזור הרשות בידו אבל הרא"ה ז"ל כתב שאף בשואל השוו מידותיהן ואינו יכול לחזור בו דאע"ג דאם רצה לחזור לרשות בעלים מחזיר דליכא למימר שיהא מחויב לשמור בע"כ מיהו אם חזר בו ונאנס בשעה שמחזירו חייב ולא אמרינן דליהוי כמחזירה לאחר ימי שאילתה כיון שחזר בו ומ"מ בשומר חנם ובשומר שכר הכל מודים שאין משיכתן מועלת להן כלום שבשביל משיכתו של שומר שכר אינו מתחייב הבעל הבית בשכרו:


ואני איני אומר כן אלא שומר שכר הרי הוא כפועל של בעל הבית ומשיכתו הכלי שהוא נעשה שומר עלי' הרי הוא כהתחלת מלאכה וכשם שהפועל זוכה בשכרו משעה שהוא מתחיל במלאכה ושוב אין בעל הבית יכול לחזור בו כמו שכתבתי למעלה בריש פרק האומנין כך הוא דינו של שומר שכר שהוא זוכה בשכרו משעת משיכתו של כלי שהוא התחלת מלאכה שלו:

המאירי

זה שכתבנו שכל ששלחה המשאיל על יד שלוחו של שואל שלא נעשה זה שואל עליה עד שתגיע לרשותו פרשוה בבבא קמא בשכירו ולקיטו אבל אם יש עדים שמנהו שואל שליח על כך נתחייב באונסיה משהגיעה ליד שלוחו:



מי שאמר לחברו השאילני פרתך והלה אומר ביד מי וזה משיב הכישה במקל והיא תבא אחרי ועשה המשאיל כן אע"פ שיצאה מרשות משאיל לא נתחייב שואל באונסיה עד שתגיע לרשותו ואם היתה חצרו של שואל לפנים מחצר המשאיל עד שהדבר בטוח שבהכשה זו הולכת לרשות השואל משיצתה מרשות המשאיל חייב ואפילו היו שם מקצת עקלתונות שהבהמה יכולה להתחבא לשם הואיל ומ"מ אין שם דרך פתוחה אלא לשם ויש פוסקין שבכל צד חייב משיצאה מרשות משאיל אחר שאמר לו הכישה והיא תבא אחרי ולא יראה כן:



השואל קרדום או שאר כלים מחברו אע"פ שלא התחיל במלאכה ששאל בשבילה מכיון שמשך קנה להתחייב באונסיו ושלא להיות ביד המשאיל לחזור עד שיכלו ימי שאלה אם שאלו לזמן או עד שישלים מלאכתו אם שאלו למלאכה פלונית אבל בלא משיכה לא קנה כדרך שתקנו משיכה בלקוחות כך תקנו משיכה בשומרים כמו שהתבאר:



כשם שהקרקע נקנה בכסף בשטר ובחזקה במכירה כך לענין שכירות הוא נקנה באחד מאלו אבל המטלטלין אין נקנין בשטר וחזקה אין ראוי לומר בהן ומעות אינן קונות מדברי סופרים ואין נקנין אלא את שדרכן בהגבהה בהגבהה ואת שאין דרכן בהגבהה במשיכה כמו שיתבאר במקומו:



קדשי בדק הבית כיון שמעל אדם בהם בשגגה יצאו לחולין והנהנה אחריו פטור ודברים אלו ארכים ויש בהם כמה צדדין לפטור ולחיוב כמו שיתבאר במקומו ומ"מ מטעם זה הוא שאמרו כאן שהמשאיל קרדום של הקדש לחברו בשוגג מעל המשאיל ויצא לחולין בכדי שיעור טובת הנאה שנתחייב זה להקדש וחברו מותר לבקע בו לכתחלה וכן כל כיוצא בזה ומ"מ לפי כלו לא מעל הואיל וזה מחזירו להקדש ויש שואלין והרי במסכת מעילה אמרו שכל דבר שאין בו פגם מועל מיד וכל שהוא נפגם כשעושין בו מלאכה לא מעל עד שיפגום והרי קרדום דבר שנפגם או שנפחת הוא והיאך אתה אומר שמעל מיד ותירצו שלא אמרו כן אלא בגזבר עצמו שעושה בהם מלאכה ומכיון שאין כאן שנוי רשות לא מעל עד שיפגום אבל כל שהשאילה לאחר הואיל ויש כאן שנוי רשות מעל מיד ולי נראה שכל ששואלה לצורך דבר הפוגם מכיון שהשאילה זה לכך הרי היא כמי שפגמה הוא מאותה שעה שהרי על דעת הפגם השאילה:





תוספות רי"ד

מעל לפי טובת הנא' שבו בכריתו' בפ' אמרו לו אמרי' שבמעיל' עשה את המהנ' כנהנ'. שכך מעל המהנ' את חבירו ש"פ כאלו נהנה היא בשוה פרוטה:





שיטה מקובצת

גמרא באומר לו הכישה במקל והיא תבא. פירוש דאליבא דרב מחייב בהא נמי מדין ערב דהוה ליה כאומר לחברו זרוק מנה לים ואתחייב אני לך דחייב מדין ערב והכי מוכח בפרק קמא דקידושין. הר"ן  


וזה לשון הריטב"א: רב אמר אפילו תימא בעבד כנעני נעשה כאומר לו הכישה במקל והיא תבא. תמיהא מילתא כי אמר לו הכישה במקל והיא תבא במה זכה בו השואל והרי לא משך ולא באת לרשותו כלל. ויש מתרצין דמיירי שאמר לו הכישה במקל ותבא לסימטא או לצידי רשות הרבים שהמשיכה קונה. ותמיהא מילתא דהא כל זמן שהוא לא משך או לא קראה שתבא אין כאן משיכה ומדין חצר לא משמע דקני ליה סימטא או צידי רשות הרבים בשום דוכתא ואפילו הוא עומד בצדן אלא אם כן הוא מדין ארבע אמות שתקנו חכמים וכשאומר דליקנו ליה ארבע אמות דידיה והנכון כדפירש רש"י דטעמא דהכא דאמר ליה הכישה במקל והיא תבא שיעבד נפשיה מהשתא עד כאן. פירוש לפירושו דהכא לא מדין שאלה נתחייב בה אלא שכל שאומר לחברו שיוציא ממונו על פיו למקום שאינו משתמר או שיזרקנה לים וכיוצא בו ויתחייב בו מיד שעשה כן על פיו נשתעבד לו בההיא הנאה כאלו קבלו ממש ממנו ואב לכולן ערב וכדפירש רש"י בפרק קמא דקידושין. וכל שאמר כן בפירוש הכישה במקל והיא תבא ואתחייב אני לך דלכולי עלמא חייב דהוה ליה כאומר זרוק מנה לים ואתחייב אני לך שהוא חייב וכיוצא בו באשה שהיא מקודשת. אבל הכא אף על פי שלא אמר לו ואתחייב אני לך אמר רב שהוא חייב דכיון דלהנאתו הוא אומר לו לשלחם מסתמא כאלו פירש ואתחייב אני לך דמי מה שאין כן באומר זרוק מנה לים דכל היכא דלא אמר ליה ואתחייב אני לך לא מחייב כיון שאין הזריקה לתועלתו של זה. והשתא אתי שפיר מאי דאמרינן שהאומר שלח לי ביד עבד כנעני כיון דרוב עבדים רשעים ואין להם ממון לשלם הרי זה כאומר להכישה לרשות הרבים או למקום איבוד. ומאן דמותיב לה בסמוך סבר דכיון דעבד בן דעת ואימת רבו עליו מקום המשתמר הוא חשוב וכיון שלא אמר לו ואתחייב אני לך פטור. ואמרינן לא תימא נעשה כאומר כלומר דהתם ודאי פטור דמקום המשתמר הוא אלא באומר לו בפירוש אמור לעבדך שיכישנה ותבא. עד כאן. 


ולענין פסק הלכה. הריא"ף לא הביאה משמע דסבירא ליה דליתא וכו'. וכן פסק הרמב"ם בפרק ג' מהלכות שאלה דאמר לו הכישה במקל פטור וכי תימא אמאי ליחייב מדין ערב כאינך דמתניתין לא דמי דהני כיון דאזלי בהדי פרה סמכא דעתיה דעבד ושליח מנטרו לה ומחייב מדין ערב אבל אמר לו הכישה במקל לא סמכא דעתיה. ואף על גב דהתם בפרק קמא דקידושין מוכח דהאומר לחברו זרוק מנה לים וכו' ככתוב בנמוקי יוסף. הר"ן. 
והרמ"ך כתב לענין פסק וזה לשונו: השואל את הפרה ושלחה לו המשאיל ביד עבדו העברי או הכנעני של משאיל או ביד בנו או עבדו העברי או שלוחו של שואל כיון שלא צוה לו השואל לשלחה בידו אם מתה פטור והוא הדין אף על גב דאמר ליה שלחה לי ביד עבדך הכנעני ושלחה לו ביד עבדו הכנעני של משאיל ומתה ביד העבד שהשואל פטור דיד עבד כיד רבו דמי ולא נפקא מרשותיה דמשאיל והוה ליה כמאן דאמר ליה את אייתי לה ניהלי דהא ודאי באחריותיה דמשאיל היא כל כמה דלא מטת לידיה דשואל לר"מ. אמר לו השואל הכישה וכו' עד פטור עד כאן פרק ג'. ובגמרא דאם היתה חצרו של שואל לפנים מחצרו של משאיל ואמר לו השואל הכישה במקל והיא תבא והכישה כיון שיצאת מרשות משאיל כלל קמה לה ברשות שואל לגמרי דהא סמכא דעתיה דודאי התם אזלא כי לכיש לה ואף על גב דאיכא גויאתא דאינון דרכים עקומים כמו רחבות שאחורי בתים בין ביתו של משאיל לביתו של שואל. ונראה לומר דבדליתנהו דחד מינייהו קמיירי והיינו דאתא רב אשי לאשמועינן דחייב כיון דנפקא מרשות משאיל וצריך עיון. 
וצריך עיון דשלחה לו ביד עבד כנעני של שואל שלא מדעת השואל אי אמרינן דכמאן דמטת לידא דשואל דמי דיד עבד כיד רבו או דילמא כיון דלא פקדיה איהו לא מחייב באחריותה עד דמטי לידיה או עד דלידע דבידא דעבדיה היא וליהוי ניחא ליה. וכן נראה מלשון המשנה דקתני עבדו סתם ואפילו כנעני בכלל. אמר לו שלחה לי ביד עבדך העברי או ביד עבדי העברי או הכנעני או ביד בנך או שלוחך או בני או שלוחי ושלחה ומתה קודם שהגיעה לידו חייב דכיון דנפקא מרשות משאיל כמאן דאתת לידיה דשואל דמי ובאחריותיה קיימא. וכן בשעה שמחזירה אם החזירה לו בתוך ימי שאלתה על ידי בנו או עבדו הכנעני או העברי של שואל או על ידי עבדו העברי של משאיל או על ידי בנו או שלוחו הרגיל לעשות שליחותיו תמיד כיון דלא אמר ליה משאיל אכתי לא נפקא מרשותיה ובאחריותיה קיימא. וכל האי שקלא ליתיה בגמרא בהאי פירקא ובפרק השוכר את האומנין איתיה בגמרא דמשנת כל האומנין וכו'. 
וצריך עיון נמי הכא היכא דשדריה ניהליה בתוך זמנו ביד עבדו הכנעני של משאיל אי אמרינן דכמאן דמטת לידיה דמשאיל דמי או לא כיון דלא פקדיה איהו לשדורה ליה בידיה דההוא עבדא באחריותיה דשואל קיימא עד דתימטיה לידיה או עד דלידע דבידא דעבדא היא וליפייס בהכי וכן נראה. אמר לו המשאיל שלחה לי ביד אלו ושלחה לו ומתה ביד המביא פטור השואל והמביא. והיכא דשדרה ליה בידא דעבדיה הכנעני של שואל נראה לומר דדיינינן ביה כדינא דלעיל דכיון דיד עבד כנעני כיד רבו דמי הכא נמי לא שנא וכמאן דאמר ליה את גופך אהדרה ניהלי דמי וכל כמה דלא מטת לידיה דמשאיל לא מיפטר שואל מאונסיה ואם מתה משלם כן נראה וכן כתב הר"מ. ואם החזירה לו לאחר ימי שאלתה על ידי אחד מאלו אף על גב דלא אמר ליה משאיל לשדורה ליה בידיה פטור השואל אם מתה בדרך דנפק ליה מתורת שואל ודמיא לההיא דאמרינן גבי אומן דהיכא דאמר ליה טול את שלך והבא מעות או אמר ליה גמרתיו בלחוד דהוי שומר חנם ונפק ליה מדין שומר שכר. והאי נמי כמאן דאמר ליה גמרתי דמי כיון דשלים זימניה והוה ליה למשאיל לאסוקי אדעתיה דהשתא ניהדרה ניהליה ואי לא הוי בעי דלישדרה ניהליה על ידא דבריה או עבדיה הוה ליה למימר ליה ולאודועיה ומדלא אמר ליה איהו אפסיד אנפשיה הילכך פטור. ובכל הני דאמרינן גבי שואל דפטור דוקא מדין שואל הוא דפטור אבל חייב הוא בדיני חיוב שומר שכר בפשיעה ובגנבה ואבדה. עד כאן. 
כגון שהיתה חצרו של שואל לפנים מחצרו של משאיל וכשהכישה כלפי פנים ויצאה מרשותו כבר היא בחצרו של שואל ואקשינן הא פשיטא. ושנינן דאיכא בין החצרות גזייתא כמו אנדרונא חולקת בין החצרות מהו דתימא לא סמכא דעתיה דשואל דאזלא גביה דילמא קיימא לה התם הילכך לאו שלוחו הוא במשיכה זו קמשמע לן דסמכא דעתיה. ונראה לי דלהכי אמר שהיתה חצרו של שואל לפנים מחצרו של המשאיל שאלו אמר בהפך כיון שדרך המשאיל לעבור דרך חצרו של שואל ויש לו עליו דרך אפילו נכנסה בחצרו ממש עדיין לא יצאה מרשות המשאיל. וכיון דרב אשי דחייה לההוא סייעתא ושמואל נמי לא קא משני למתניתין כוותיה דרב ואוקמה בעבד עברי דאלו בעבד כנעני לא אשכח ביה חיובא כלל אלמא לא סבירי להו כוותיה בהא הילכך לית הלכתא כוותיה אלא אמרינן בכהאי גוונא דבהני תנאה קביל עילויה שואל משום דבעי משיכה או זיכוי. הראב"ד. וכן כתב הרשב"א. 


וזה לשון הריטב"א: לימא מסייע ליה וכו'. אמר רב אשי הכא במאי עסקינן כגון שהיתה חצרו של שואל וכו' דכי מחי לה להתם אזלא. פירוש וכיון דכן סמכא דעתיה דשואל ומשתעבד ליה אבל אם היתה רשות הרבים בינתים כיון דלא סמכא דעתיה ורחוק הוא שיהא לו תועלת באותה הכישה לא משתעבד והוה ליה כאומר זרוק מנה לים ולא אמר לו ואתחייב אני לך שאינו חייב. והא דלא אוקמה למתניתין בשיש רשות הרבים בינתים וכשאמר לו בפירוש ואתחייב אני לך משום דמשמע ליה דאם כן פשיטא אבל באידך אשמועינן רבותא כדמפרש ואזיל. 


לא צריכא דאיכא גוויתא. הכי גרסינן בכל הספרים. ורש"י גורס גזייתא ופירש הוא שיש בחצרו של משאיל זויות מוקצים לסור שם לשון כי גז חיש, עד כאן. ועל הדרך הזה יש לפרש גוויתא. ומיהו מה שפירש רש"י שהם ברשותו של משאיל אינו מחוור דהא ודאי כל כהאי גוונא לא מחייב כלל שהרי לא יצאת מרשותו של משאיל כלל וכשאינה נכנסת לאותן גוויתא הרי היא נכנסת לחצרו של שואל ופשיטא שנתחייב בה ולכך פירשו דהני גוויתא הן בין חצרו של שואל לחצרו של משאיל והם של אנשים אחרים מהו דתימא לא סמכא דעתיה דשואל ועד דאמר ואתחייב אני לך לא מחייב קמשמע לן דסמכא דעתיה ומכיון שיצאת מרשות משאיל חייב באונסים אבל אם היתה רשות הרבים מפסקת בינתים לעולם אימא לך דלא סמכא דעתיה ועד שיאמר בפירוש ואתחייב אני לך לא מחייב. ע"כ. 


אמר רב הונא השואל קרדום מחברו וכו'. ופרכינן למאי אי לאונסין מאי שנא פרה דמשעת שאלה הוא מחייב. פירוש דהא כיון ששלחו ביד בנו של שואל מדעתו דאמר לו שלח (אי) חייב באונסיה כדלעיל ואף על פי שלא נשתמש בה. ולמאי דקסלקא דעתין השתא דלענין אונסין קאמר משמע דסביר לן דבשאלה דוקא הוא דאמרה רב הונא שאין בו קנין גמור ומסתמא לא חייבו הכתוב עד שיתחיל ליהנות בו אבל קודם לכן דיו שיהא כשומר שכר להתחייב בגנבה ואבדה ולהכי לא פרכינן עלה מסברא ופרכינן עלה מפרה דמאי שנא פרה שהוא חייב באונסיה משעת משיכה הוא מתחייב כשם שמתחייב שומר שכר בגנבה ואבדה ולא מטעם משיכה דהא סבירא ליה השתא דאין משיכה קונה בשומרים וכשם שאינה קונה לחזרה כך אינה קונה להתחייב באונסיה דמאי שנא אלא טעמא משום דאדם משעבד עצמו בכסף ובההיא הנאה דאושלה ניהליה ואפקה מרשותיה לרשות שואל גמר ומשעבד ליה נפשיה באחריות כאלו קבל ממנו שכר לשמור ולהתחייב באונסיה. ומיהו אם רצה המשאיל לחזור בו יכול לחזור בו כל זמן שלא התחיל השואל להשתמש בו וטעמא דמלתא הוא משום דסבירא ליה דמשיכה אינה במטלטלין מדאורייתא ורבנן הוא דתקון וכי תקון דוקא במכר או מתנה שהוא קנין הגוף אבל בשאלה דלית בה לשואל אלא קנין פירות לא תקנו לה משיכה ואף על פי שאדם קונה בחזקה דקל לפירות שאני התם שגופו של דקל נותן פירות. ותו לא פלוג רבנן בין דקל לפירות או בית לדור בו דהא מכל מקום קרקע הוא שראוי לפירות אבל כלי שאינו ראוי להשתמש אין משיכה מועלת בו לחזרה ויכול המשאיל לחזור בו כל זמן שלא התחיל במלאכה. והנכון דשאני שכירות דמכירה ליומא היא והרי הוא בכלל משיכה שתקנו בלקוחות. ואם תאמר וכיון דמשיכה לא קניא לחזרה מאי טעמא קני בהתחלת מלאכה ומה קנין הוא זה. ויש לומר דהא תקנתא דרבנן היא מפני תיקון העולם שלא יהא אדם משאיל או משכיר כליו לחברו ואחר שיתחיל במלאכתו שיחזור בו ויניח מלאכתו מותחלת. ולית הלכתא כרב הונא אלא כרבי אלעזר דתניא כוותיה שכשם שתקנו משיכה בלקוחות כך תקנו בשומרים. הריטב"א. 


ופליגא דרבי אמי דאמר רבי אמי המשאיל קרדום של הקדש לחברו הוא מעל לפי טובת הנאה שבו. פירוש שמשלם להקדש מה שנהנה בשאלתו דהיינו כפי טובת הנאה שהיתה להקדש בכדי השאלה ההיא. וחברו מותר לבקע בו לכתחלה. פירוש דכיון שנותן המשאיל להקדש דמי אותה הנאה יצאה אותה הנאה לחולין. ויש שפירש דכיון דקאמר שחברו מותר לבקע בו לכתחלה מכלל דבשאלה שהשאילו לבקע בו יצא כולו לחולין ולא כדי דמי ההנאה בלבד שאם לא יצא כולו לחולין ונשאר בו צד הקדש. היאך מותר לבקע בו אלא ודאי שכולו יצא לחולין מפני אותה שאלה כיון שכל הכלי היה צריך לאותה שאלה וכיון שכן כל אדם יכול לחזור ולבקע בו. 
וקשיא להו הא דתניא בתוספתא נטל קרדום של הקדש ובקע בו מעל חזר ובקע בו מעל בא חברו ובקע בו כולם מעלו נתנו לחברו הוא מעל וחברו לא מעל. מכל מקום שמעינן מרישא דמשום הנאת ביקוע בעלמא אף על פי שמעל באותו ביקוע חייב לתת להקדש דמי ביקוע דהיינו מעילתו ואינו חוזר ומבקע בו. ותירצו בתוספות דהתם מיירי בשכל אחד סבור לבקע בקרדום שלו ואין כאן שינוי רשות כדי שיצא לחולין אלא שמשלם להקדש כפי מה שנהנה דומיא דגזבר שנשתמש בשל הקדש בעודו ברשותו שהוא מועל לשלם מה שנהנה ואינו יוצא לחולין אבל הכא שהשאילו לחברו להשתמש בו הוא עבד שינוי רשות ובאותו שינוי רשות יצא לחולין ולפיכך חברו מבקע בו וכן שאר כל אדם ודמיא למאי דאמרינן התם בסיפא נתנה לחברו הוא מעל וחברו מותר לבקע בו לכתחלה. 
ובתוספות שאנץ כתוב וחברו מותר לבקע בו לכתחלה. והא דתניא בתוספתא בקע בקרדום של הקדש ובא חברו ובקע בו בא חברו ובקע בו כולן מעלו בכלי שרת מיירי ששוחטין בה שאין יוצאין לחולין כשעושין בו מלאכה כדאמרינן במעילה אין מועל אחר מועל אלא בהמה וכלי שרת בלבד. ויש תימה כי לא מצינו בשום מקום קרדום לשחיטה אלא בסכין. ושמא קרדום שמשפין בו את הגזרין קרוי כלי שרת בליקוטין מפורש היטב ובקרדום שאינו כלי שרת כדמוכח בסיפא דברייתא בתוספתא. מפי רבי. וככתוב בתוספות. 
ואחרים פירשו דהשואל רשאי לבקע בו לכתחלה בהשאלתו אבל מיד שכלתה שאלתו הדרא לקדושתו והמבקע בו מעל דבשלמא אם נתכוון לגזלו או ליתנו לזה לגמרי יצא כולו לחולין עד לעולם אבל עכשיו שלא השאילו אלא לבקוע ידוע נהי שיצא כלו לחולין לצורך אותו ביקוע הרי מכל מקום לא יצא כולו לחולין לגמרי. והא דאמרינן שאין מועל אחר מועל במוקדשין היינו כשנתכוון בפעם הראשון להוציאו כולו לרשות אחרים כגון שנתנו כולו לחברו הא לאו הכי אמרינן יש מועל אחר מועל ואתיא תוספתא דלעיל אפילו כשהמבקע סבור שאינו שלו ומתכוון להשתמש בו וליהנות באותו ביקוע בלחוד ואי לאו דקני אמאי מעל לפי טובת הנאה ואמאי מבקע בו לכתחלה. ניהדריה לא ליקני ולא למעול. כלומר כיון דלא קנה במשיכתו הרי לא יצא מרשות הקדש כלל וכל זמן שלא בקע אין בו מעילה והא דאמרינן ליהדריה ולא ליקני ולא למעול לאו דוקא נקטינן דליהדריה דכי לא אהדריה נמי כל היכא דאיתיה בי גזא דהקדש איתיה אלא לרווחא דמילתא נקטינן ליה דכיון דאסור לאיתהנויי ביה מסתמא לית ליה לעכוביה גביה ואיכא דקשיא ליה דמשמע הכא דכל כמה דלא אשתמש בדבר של הקדש ויכול חברו לחזור בו אין כאן מעילה ומאי שנא מהמפקיד מעות מותרין אצל שלחני שמעל לאלתר ואף על פי שעדיין לא נשתמש השלחני בהם והתם אלו בעי מפקיד ליטול מעותיו יכול לחזור בו. ותירצו דהתם כיון שנתנם מותרין לשלחני ודאי בהלואה הם אצלו ואלו רצה שלחני ליטלם לעצמו ולתת לו מעות אחרים כשבא המפקיד ליטול מעותיו הרשות בידו וכיון דקננהו לענין זה איכא מעילה קודם תשמיש מה שאין כן בזו דלרב הונא כי הדר ביה משאיל הדר ליה כוליה בעיניה. ואם תאמר ולדידן דסבירא לן דמשיכה קונה בשואל היכי מעל דהא משיכה זו אינה אלא מדרבנן שתקנו משיכה בשומרים. ויש לומר דאפילו הכי אינה מעילה דהפקר בית דין הפקר וקנין דרבנן כקנין דאורייתא חשיב לענין זה. הריטב"א. 


כך תקנו משיכה בשומרים. לא להתחייב באונסין קאמר וכו' ככתוב בתוספות עד סוף הדיבור ושלש מחלוקות בדבר דרבי אמי סבר משיכה קונה בשומרים דבר תורה הילכך מעל. ורבי אלעזר סבר תקנו משיכה מדרבנן. ורב הונא סבר דאף מדרבנן אין משיכה קונה. הרא"ש. 
וכתב הרמ"ך לענין פסק וזה לשונו: כדרך שתקנו משיכה במוכרים ובלקוחות כך תקנו בשומרים ובשואלים הילכך לא מצי חד מינייהו למהדר ביה שלא מדעת חברו עד דלישלם זימנא דקבע ליה. מיהו היכא דשאיל מיניה מידי ולא אמר ליה להכי והכי קא שאילנא ליה מינך מצי תבע ליה ביומיה או למחר כל אימת דבעי דלא אמרינן סתם שאלה שלשים יום. א"ז מ"ר. עד כאן. וכן כתב לעיל עיין שם קודם משנת השואל את הפרה שכרה חצי היום וכו' סמוך לה.





מהרש"א - חידושי הלכות

בד"ה באומר הכישה כו' היינו שנשאל הרב בעצמו עם הפרה ושלח עבדו במקומו כו' עכ"ל והך ברייתא דביד עבדו פטור לא בעי לאוקמא בכה"ג דדומיא דביד בנו וביד שלוחו חייב קתני נמי ביד עבדו פטור דלא מיירי בנשאל עצמו ושלח בנו או שלוחו במקומו ודו"ק:


בד"ה כיון שיצאתה כו' אבל יצאתה מיד לרה"ר לא כיון דמשיכה אינו קונה עכ"ל ולמאי דמוקי ליה כגון שהיתה חצרו של משאיל לפנים כו' צ"ל אם מתה בחצרו של משאיל ודאי דפטור דהא משיכה אינה קונה אלא דמיירי במתה בחצרו של שואל ואשמועינן דסמכא דעתיה וחייב אע"פ שלא באת לידו ממש ודו"ק:


בד"ה וחבירו מותר לבקע כו' תימה דתניא בתוספתא בקע בקרדום כו' ואין נראה לר"י נמי דהתם איירי כשלא נתכוונו כו' עכ"ל דבריהם לכאורה צ"ע שסמכו קושייתם אהך דהכא ולא תקשי להו מרישא לסיפא דתוספתא ואמתני' דפ' הנהנה אין מועל אחר מועל כו' כנראה מתירוצם שבאו לתרץ גם הך סיפא דתוספתא והך מתני' דאין מועל אחר כו' והנראה דודאי בהך סברא שכתבו דהתם איירי בשלא נתכוונו לגזול כו' בהא ודאי לא מיתרצא הך דהכא דמיירי נמי בשאלה אלא משום דמעיקרא לא הקשו אלא אהך דהכא דאיירי נמי בשאלה אבל אסיפא דתוספתא ואמתני' אין מועל אחר כו' לא קשיא להו דאיכא לפלוגי דבשאלה לא יצא לחולין וסיפא דנטלו ונתנו כו' והך דאין מועל אחר כו' איכא לאוקמא דדעתו לגזול ויצא לחולין ואהא כתבו דאין נראה לר"י נמי כו' דהיינו לפלוגי בין שאלה לגזילה דבשאלה נמי יוצא לחולין דקי"ל שואל שלא מדעת גזלן הוי וקים ליה כוליה ברשותיה וא"כ תקשי התוספתא נמי מרישא לסיפא ואמתני' דאין מועל כו' אלא נראה לר"י כו' ותו לא מידי ודו"ק:


בא"ד היה נראה לר"י לכאורה שיצא כל הקורדום לחולין כו' אך ק"ק לר"י דא"כ כו' וע"כ נראה לו יותר שאינו יוצא לחולין אלא כו' עכ"ל רצה לומר שכל זה דלעיל דהוה קשיא ליה מן התוספתא היינו לפי מה שהוא נראה לכאורה שיצא כל הקורדום בשאלה כמו בדעתו לגזול אבל לפי מה שחזר ר"י ונראה לו יותר שאינו יוצא לחולין אלא אותה הנאה כו' עד זמן השאלה כו' לק"מ מן התוספתא דשפיר קאמר דבקע חבירו וכו' כולן מעלו כ"א לפי טובת הנאה כיון דלא יצאת גוף הקורדום לעולם לחולין ע"י שאלה ודו"ק:





מהר"ם

ד"ה אמר שמואל וכו' עד ודחי ליה בדוחק. פי' דאי לא פליג שמואל עליה דרב להוי סייעתא לרב ולמה לה לגמרא לאוקמא בשנויא דחיקי אלא ודאי להכי אצטריך לדחוק ולתרץ שלא יהיה סיוע לרב כי היכי דלא תקשה מינה לשמואל:


ד"ה וחבירו מותר לבקע בו כו'. וא"ת בלא ההיא דהכא תקשה על ההיא דתוספתא דקתני ובא חבירו ובקע כו וכו' כולן מעלו מההיא דפרק הנהנין דקתני אין מועל אחר מועל במוקרשין וכן מסיפא דתוספתא גופה קשה דקתני נתנו לחבירו הוא מעל וחבירו לא מעל בעולה וכו'. וי"ל בלא ההיא דהכא היינו יכולים לומד דבבקיעה לחודה אין יוצאת לחולין ולכך קתני ברישא דתוספתא דכולן מעלו אבל בנתינה יוצאת לחולין ולכך תני בסיפא נתנו לחבירו הוא מעל וחבירו לא מעל דאין מועל אחר מועל במוקדשים ובכלי שרת אפי' נתנו לחבירו כולן מעלו אבל הכא דמשמע דבבקיעה לחור יוצא לחולין דאמרו וחבירו מותר לבקע בו לכתחלה קשה וק"ל:


בא"ד וע"כ נראה לו יותר שאינו יוצא לחולין אלא אותה הנאה וכו'. ונראה דלפי זה יתורץ גם כן התימה שבתחלת הדבור שלפי זה אתי שפיר דקתני וחבידו מותר לבקע בו לכתחלה ואפי' הכי קתני בתוספתא בא חבירו ובקע בו וכו' דאע"ג דכבר בקע בו הראשון לא יצאה כולה לחולין ודו"ק:





חכמת שלמה

גמ' משיכה בשומרים תניא נמי הכי כשם שתקנו משיכה בשומרים כך תקנו משיכה בלקוחות וכשם שקרקע כו' כצ"ל ונ"ב וכן איתא במרובה:


רש"י בד"ה ושלחה לה כו' ביד בנך הס"ד ואח"כ מ"ה ביד עבדך פטור ואפי' כו':


בד"ה לא תימא כו' מכי נפקא מחצירו כו' כצ"ל:


בד"ה מעל המשאיל כו' משלו שיחזיק לו השואל טובת הנאה כזו כצ"ל והס"ד:





רש"ש

גמרא (אמר לך רב) ל"ת נעשה כו'. הג"ת המסובבות נ"ל למחוק וכמ"ק מפרש"י:



תד"ה באומר. והא דאמרינן יד עבד כו'. הוא לעיל (צו סע"א



תד"ה וחברו. כדפירש לעיל. הוא בדף (צו ב) בד"ה א"ר:





גליון הש"ס - רבי עקיבא איגר

גמ' ביד עבדו חייב. עי' ירושלמי פ"ד דמע"ש עלה דמתני' מערימין על מ"ש:





רשימת שיעורים - הגרי"ד סולובייצ'יק

גמ'. אמר שמואל בעבד עברי דלא קני ליה גופיה רב אמר אפילו תימא בעבד כנעני נעשה כאומר ליה הכישה במקל והיא תבא.
עיין ברש"י (ד"ה נעשה) שביאר דבאומר הכישה במקל והיא תבא השואל מתחייב באונסין משיצתה מרשות הבעלים משום "דשעביד נפשיה משתצא מרשותו", והיינו שחל חיוב אחריות מדין תנאי והתחייבות של השואל. וכ"כ הראב"ד בשיטמ"ק ד"ה השואל וז"ל רב אמר אפילו תימה בעבד כנעני נעשה כאומר לו הכישה במקל והיא תבא ואני מקבל עלי אחריותה מיד כשתתחיל לבא, ועל זה התנאי שאלה ממנו, ושמענו שמתנה שומר חנם להיות כשואל ואף זה כמוהו עכ"ל.
ועיין בתוס' (ד"ה כיון שיצתה וכו') שכתבו וז"ל לכאורה נראה דמיירי שיצתה מיד לסימטא או לצדי רה"ר דחשיב כאילו משכה שואל אבל יצתה מיד לרה"ר לא דמשיכה אינה קונה ברה"ר עכ"ל. ומבואר דהתוס' חולקים על רש"י והראב"ד וס"ל דחל חיוב האחריות מחמת קנין, ולא מדין תנאי דשעביד נפשיה להתחייב באונסין משיצתה מרשות הבעלים. ומבואר עוד בדברי התוס' דס"ל דהמשאיל יכול לפעול מעשה הקנין עבור השואל, דמשיצתה מרשות המשאיל לסימטא או לצדי רשות הרבים מתחייב השואל בקנין של המשאיל. ונראה דהתוס' אזלי לשיטתם למש"כ (בד"ה כך תיקנו) דאין השואל מתחייב באונסין מדאורייתא אלא בקנין משיכה ואינו מתחייב כשאמר "הנך לפני", וה"ה דס"ל דתנאי אינו מועיל ובעינן קנין. ויש כאן חידוש דין דקנין המשאיל מועיל לחייב את השואל דא"א לומר שהמשאיל שלוחו של השואל דלא חזרה שליחות אצל הבעל ואדם א' לא יוכל להיות המקנה והקונה בבת אחת. והוא דין מסוים בשמירה דקנין המפקיד מחייב את השומר כשרוצה בכך בלי חלות שליחות.
גמ'. אמר לך רב לא תימא נעשה כאמר ליה אלא אימא באמר ליה הכישה במקל והיא תבא. יש לעיין בביאור השקו"ט שבגמ'. ונראה דלכאורה זה תלוי במחלוקת הראשונים בביאור הדין דשלחה לי ביד בנו וביד עבדו. דהנה הר"ן ביאר דמועיל הקנין מדין ערב, ולכאורה לפי"ד יש לבאר השקו"ט שבגמ' עפ"י דברי הריטב"א (המובא בשיטמ"ק) וז"ל שכל שאומר לחבירו שיוציא ממונו על פיו למקום שאינו משתמר או שיזרקנה לים וכיוצא בה ויתחייב בו מיד שעשה כן על פיו נשתעבד לו בההיא הנאה כאלו קבלו ממש ממנו ואב לכולן ערב וכדפירש רש"י פ"ק דקידושין. וכל שאמר כן בפירוש הכישה במקל והיא תבא ואתחייב אני לך דלכו"ע חייב דהו"ל כאומר זרוק מנה לים ואתחייב אני לך וכו' אבל הכא אע"פ שלא אמר ואתחייב אני לך אמר רב שהוא חייב דכיון דלהנאתו הוא אומר לו לשלחם מסתמא כאילו פירש ואתחייב אני לך דמי, משא"כ בזרוק מנה לים וכו' כיון שאין הזריקה לתועלתו של זה, והשתא אתי שפיר מאי דאמרינן שהאומר שלח לי ביד עבד כנעני כיון דרוב עבדים רשעים ואין להם ממון לשלם הרי זה כאומר להכישה לרה"ר או למקום איבוד. ומאן דמותיב לה בסמוך סבר דכיון דעבד בן דעת ואימת רבו עליו מקום המשתמר הוא חשוב וכיון שלא אמר ואתחייב אני לך פטור, ואמרינן לא תימא נעשה כאומר כלומר דהתם ודאי פטור דמקום המשתמר הוא אלא באומר לו בפירוש אמור לעבדך שיכישנה ויבא עכ"ל. ומבואר דהריטב"א סובר דרש"י פירש כהר"ן דסוגיין מיירי מדין ערב דחל בזרוק מנה לים ובאם עבד כנעני כמקום אבוד דמי או לא.
אמנם לכאורה יותר נראה שרש"י ס"ל כפירוש הראב"ד, דכתב רש"י (בד"ה נעשה) וז"ל משיצאתה מחצירו של בעלים בין בלא שומר בין ע"י שומר עמדה ברשות שואל דשעביד נפשיה משתצא מרשותו והרי הכישה במקל עד אשר יצאתה מביתו עכ"ל. ומשמע דהתחייבות דשומר אינו חל מטעם קנין אלא מחמת הסתלקות הבעלים שיצאתה הפרה מרשותם ולכן התחייב השואל באחריות דשומר. ודומה לדין "הנך לפני" המחייב באחריות בלי חלות קנין אלא ע"י עצם המסירה לשמירה, דה"ה בהכישה במקל ויצאתה מרשות הבעלים השומר מתחייב באחריות בסילוק הבעלים. ולפי"ז י"ל דלפי ההו"א כששלח ביד עבד כנעני נהי דיד עבד כיד רבו דמי ועפ"י דין אין העבד יכול לעשות מעשה קנין יד מרבו לידו, מ"מ במסירה לעבד חלה הסתלקות הבעלים משמירת פרתם כשיצאתה הפרה מרשותם לרשות העבד שאין ידו נחשבת כרשות הבעלים לענין שמירת הפרה, ולכן השואל מתחייב מכיון שנסתלק בעל הפרה ויצאתה הפרה מרשות בעלים לרשות העבד לחייב את השואל. ואילו למסקנת הגמ' נקטינן דלא רק שיד עבד כיד רבו לגבי קנין, אלא אף רשות העבד הוי רשות רבו, והפרה לא יצאתה מרשות בעליה כשנמסרה לעבדו, ורק באמר להכישה ושתלך לרה"ר אזי יצאתה מרשות הבעלים והשואל משתעבד מחמת שנסתלקו הבעלים משמירה.
ותוס' (ד"ה כיון) נמנעו מפרש"י והראב"ד דס"ל שאין לדמות סוגיין לדין מתנה שומר להיות כשואל כי שם התחייב הש"ח בשעת קנין משיכה להיות כשואל משא"כ בסוגיין לפרש"י והראב"ד דחסר כאן מעשה קנין לחייב וגם ס"ל שאין לדמות סוגיין לדין "הנך לפני" כי שם נמסרה הפרה לשומר לשמרה, אך כאן ליכא שואל ולא נמסרה לו הפרה לשמירתו. ולפיכך פרשו התוס' שיש בסוגיין חידוש דין שהמשאיל עשה את מעשה הקנין בעד השואל, ובהכישה ויצאתה לרה"ר חל קנין משיכה מהמשאיל המחייב את השואל. וקנין המשאיל מועיל בלי חלות שליחות כי א"א לאדם אחד להיות גם המקנה וגם הקונה בבת אחת, אלא דיש כאן דין חדש והלכה מסוימת בהלכות שומרים שהמשאיל והמפקיד יכולים לעשות את מעשה הקנין בלי חלות שליחות כדי לחייב את השומר והשואל בשימרה ובאחריות הפקדון והשאלה. ולפי"ז נראה דהשקו"ט שבגמ' היא האם עבד כנעני דהמשאיל יכול לעשות את קנין השאלה לחייב את השואל כמו המשאיל, דלהו"א העבד יכול לעשות את הקנין ולמסקנא רק המשאיל יכול לעשותו ולא עבד כנעני שלו. ונראה דלכאורה זה תלוי במה שיש לחקור בדין יד עבד כיד רבו לענין קנינים, די"ל דעבד אינו יכול לעשות מעשה קנין אלא לרבו דאין לעבד יד לעצמו דיד עבד כיד רבו דמי. דיש להסתפק בגדר ההלכה דמה שקנה עבד קנה רבו, האם חל מעשה קנין לאדון ע"י העבד, או"ד דהעבד עושה מעשה קנין לעצמו אלא דחלות הקנין הוא לרבו. דאם נאמר דעבד עושה את עצם מעשה הקנין עבור רבו י"ל דמשו"ה אין העבד של המשאיל יכול לעשות מעשה קנין עבור השואל. אך אי נימא דבעלמא עבד עושה מעשה קנין לעצמו אלא דחלות הקנין חל לאדון אזי י"ל שיכול העבד לעשות מעשה קנין לחייב את השואל בשמירת הפרה, כי אינו קנין לזכות בעצמו ולרבו אלא לחייב את השואל בשמירת הפרה. ולמסקנא עצם מעשה הקנין של עבד כנעני אינו שלו אלא של רבו ואינו יכול לעשות בעצמו מעשה קנין לחייב את השואל.
תוס' ד"ה אמר וז"ל פ' ר"ח דשמואל פליג עליה דרב וכו' עכ"ל.
יש לעיין בביאור שיטת שמואל, ולכאורה זה תלוי בשיטות הראשונים הנ"ל. ונראה דאליבא דהר"ן דמיירי בקנין מדין ערב י"ל דשמואל חלוק על רב משום דבדין ערב נחלקו הראשונים (עיין בקידושין דף ח. ובחידושי הרמב"ן שם) האם דין ערב חל בזרוק מנה לים או"ד דחל רק בתנו מנה לפלוני, שדין תנו מנה לפלוני שייך רק בעבד עברי ולא בעבד כנעני דאין לו יד לעצמו. ואילו אם דין ערב חל בזרוק מנה לים אזי הוא חל אף בעבד כנעני וכדביאר הריטב"א. וי"ל דשמואל סובר דדין ערב חל רק בתנו מנה לפלוני ואילו לרב דין ערב חל אפילו בזרוק מנה לים.72
ואליבא דפרש"י והראב"ד י"ל דשמואל סובר שסילוק הבעלים אינו מחיל חלות שמירה ובעינן מעשה קנין להחיל חלות דין שמירה וכאן חסר מעשה קנין. ואילו לרב שמירה חלה אף בסילוק הבעלים בעלמא. ואילבא דתוס' י"ל דשמואל חלוק על רב שסובר שהמשאיל יכול לעשות מעשה קנין עבור השואל, דשמואל סובר שהשואל בעצמו צריך לעשות את הקנין המחייב.
תוס' ד"ה באומר וז"ל ואע"פ שעבדו מוליכה לא הוי שאילה בבעלים וכו' אבל הכא ששואל את עבדו הוה ליה כשואל שתי פרות דעבדו כבהמתו דמי עכ"ל.
ונראה דהתוס' אזלי לשיטתם דס"ל דחל דין בבעלים מחמת מלאכת הבעלים (עיין בתוס' דף צד. ד"ה פרה במשיכה) ולא מחמת התחייבות הבעלים לעשות מלאכה בלי מלאכת הבעלים (וכשיטת הראב"ד בדף צד. ורבינו יהונתן בדף צז.), דלשיטת הראב"ד ורבינו יהונתן לא קשיא כלל קושיית התוס', דהכא ליכא התחייבות הבעלים למלאכה. ותירצו התוס' דלא הוי בעליו עמו דהעבד אינו עושה מלאכה מחמת ציווי המשאיל אלא דנשאל להשואל ולא חשיב שהבעלים הם במלאכה לשואל.
ועיין ברמב"ם (פ"ד מהל' שלוחין ושותפין ה"ב) וז"ל האומנין שנשתתפו באומנות אע"פ שקנו מידם אינן שותפין. כיצד שני חייטים או שני אורגים שהתנו ביניהם שכל שיקח זה וזה במלאכתו יהיה ביניהם בשוה אין כאן שותפות כלל שאין אדם מקנה לחבירו דבר שלא בא לעולם. אבל אם היו לוקחין הבגדים בממון עצמן ותופרין אותן ומוכרין ולוקחין השתי והערב ממעותיהן ועורגין ומוכרין ונשתתפו במעות שלוקחין בו הרי אלו שותפין וכל מה שירויחו בשכר מלאכתן ובמשאן הרי אלו לאמצע עכ"ל. וכתב הראב"ד שם וז"ל ורבותי הורו שאדם יכול להקנות את עצמו לחבירו בקנין כדין עבדים וכשם שמצינו באומרת יקדשו ידי לעושיהן עכ"ל. ומבואר שנחלקו הרמב"ם והראב"ד האם פועלים ואומנים יכולים להקנות את עצמן להקנות ידיהם למלאכה או"ד דרק יכולים להתחייב לעשות מלאכה. ולפי"ז יתכן לבאר דברי התוס' דס"ל דליכא דין בבעלים היכא שיש לשואל קנין בידיים של הבעלים ודין בעליו עמו חל רק היכא שיש התחייבות הבעלים למלאכה ואין גופם קנוי למלאכה. ולכן ליכא דין בעליו עמו בעבד דהמשאיל מאחר דיש לשואל קנין ידיים בהעבד.73
תוס' ד"ה כיון.
בתוס' פירשו בב' אופנים או דמיירי שיצתה לסימטא ולצדי רה"ר דחשיב כאילו משכה השואל וקנאה. אי נמי דמיירי דמשכה ברה"ר ולענין להתחייב באונסין קניא משיכה ברה"ר אע"פ דלענין מקח לא קניא. ומבואר דיש ב' דיעות האם מועיל קנין משיכה ברה"ר לחייב שואל באונסין. ועיין בתוס' במס' ב"ק (בדף ע"ט. ד"ה או) שדנו האם גזלן קונה רק במשיכה לסימטא או אף ברה"ר, וכתבו שאין נראה לחלק בין קניית גנב להתחייב באונסין לשאר קניות, וס"ל דליכא קנין לגנב ברה"ר. אמנם התוס' במס' כתובות (דף לא: ד"ה וברשות הרבים נמי קנה) כתבו בשם הר"י דמשיכה ברה"ר קונה לגזלן להתחייב באונסין וז"ל דהא דקאמר דקני היינו לענין להתחייב באונסין אבל אינו קונה שיהיה שלו לגמרי עכ"ל. והנה יש לחקור בדין דלא מהני קנין משיכה ברה"ר האם זהו חסרון במעשה הקנין או בחלות הקנין, ונראה דאי נימא דמשיכה ברה"ר לא הויא מעשה קנין אז אף גנב אינו קונה במשיכה ברה"ר משא"כ אי הוי חסרון בחלות הקנין י"ל דהיינו רק לקנין גמור אבל חל קנין לגזלן להתחייב באונסין אף ברה"ר, וגנב וגזלן אינם צריכים משיכה לסימטא בכדי להתחייב באונסין. ויתכן דבזה נחלקו אף ב' הדיעות בתוס' דידן לענין שואל, דלדעה הראשונה אף שואל לא קנה במשיכה ברה"ר דאינו מעשה קנין כלל. ואילו הדעה השנייה סוברת דבעלמא משיכה אינה קונה ברה"ר משום דיש חסרון בחלות הקנין ולענין חלות חיוב אונסין חל הקנין. אמנם יתכן לפרש סברת התוס' דמועיל משיכה ברה"ר לחייב שואל באונסין באופן אחר, דבמקח וממכר חל קנין ע"י הכנסה לרשות הקונה ומשו"ה משיכה ברה"ר לא קני במקח וממכר. משא"כ בשומר חל חיוב אחריות במעשה קנין בעלמא המוציא את הפקדון מרשות הבעלים ובדעת השומר להתחייב באחריות אבל לא בעינן שיכניס השומר החפץ לרשותו בכדי להתחייב באחריות. ונראה דהנידון לענין גנב וגזלן תלוי האם חל חיוב אונסין מחמת מעשה קנין המוציא את החפץ מרשות הבעלים - דאזי חל חיוב אף במשיכה לרה"ר וכסברת הר"י. או דאף בגנב וגזלן בעינן מעשה קנין דכהת"כ - דהיינו הכנסה לרשותו ואינו מועיל משיכה ברה"ר אף לגנב וגזלן וכשיטת התוס' בב"ק הנ"ל. ברם יתכן לחלק בין שומר לגנב, די"ל דשומר קונה במשיכה לרה"ר משא"כ גנב, משום דקנין השומר חל בעיקר שיקבל השומר על עצמו חיובי השמירה ולכן מועיל מעשה קנין המוציא את הפקדון מבית הבעלים ולכן גם משיכה לרה"ר מחייבת את השומר, דהרי הפקדון יצא מרשות הבעלים. משא"כ בגנב דחייב רק היכא שמעשה הקנין מכניס את החפצא לרשותו שיהא החפצא גנוב ברשותו.74
תוס' ד"ה וחבירו. וז"ל תימא דתניא בתוספתא בקע בקרדום של הקדש בא חבירו ובקע בו בא חבירו ובקע בו כולם מעלו וכו' ואין נראה לר"י נמי דהתם איירי בשלא נתכוונו לגזול אלא כל אחד דעתו להחזירו אחר בקוע ולא יצא לחולין אלא מה שנתכוון לגזול דהא קיי"ל שואל שלא מדעת גזלן הוי וקים ליה כוליה ברשותיה עכ"ל.
עיין ברמב"ם (פ"ו מהל' מעילה ה"ג - ה"ד) וז"ל המועל בקדשי בדק הבית כיון שמעל בשגגה נתחלל הקדש וזה שנהנה אחריו פטור וכו' בד"א כשמעל בקדש והוציאו בתורת חולין והקנהו לאחר, אבל אם נהנה בו ופגמו ולא הקנה לאחר יש מועל אחר מועל. ואין מועל אחר מועל במוקדשים אלא בבהמה וכלי תשמיש בלבד. כיצד בקע בקרדום של הקדש ונהנה בפרוטה ופגם ובא חבירו ובקע בו ונהנה ופגם כולם מעלו. נטל הקרדום ונתנו לחבירו הוא מעל אבל חבירו לא מעל וכו' עכ"ל. ומבואר מדברי הרמב"ם דיש חילוק בין מעילה שחלה משום הוצאה - דהיינו שהוציא החפץ מהקדש והקנהו לאחר - דהך מעילה מוציאה את החפץ לחולין, לבין מעילה שחלה מחמת שנהנה מהקדש שאינה מוציאה את החפץ של הקדש לחולין. ומרן הגר"ח זצ"ל ביאר דלשיטת הרמב"ם יש ב' דינים במעילה: א) דין מעילה של הנאה שאין בה דין גזילה ואינה מוציאה לחולין, ב) דין מעילה של הוצאה שחלה משום גזילה ומוציאה החפץ לחולין. ולפי"ז נמי מבואר דברי הרמב"ם (בפ"א מהל' שופר ה"ג) שכתב וז"ל שופר הגזול שתקע בו יצא שאין המצוה אלא בשמיעת הקול אע"פ שלא נגע בו ולא הגביהו השומע יצא ואין בקול דין גזל. וכן שופר של עולה לא יתקע בו ואם תקע יצא שאין בקול דין מעילה, ואם תאמר והלא נהנה בשמיעת הקול, מצות לאו ליהנות ניתנו עכ"ל. דהרמב"ם דן האם חל בתוקע בשופר של עולה דין מעילה מדין גזילה - דגזל את הקול, וע"ז נקט דליכא מעילה בקול כלומר דאין בקול דין מעילה דחל משום גזילה מפני שאין בקול דין גזל וכמש"כ בתחילת ההלכה לגבי שופר הגזול. ועוד הוסיף שאין דין מעילה חל משום שנהנה מהקדש משום דמצות לאו ליהנות ניתנו. ומוכח דלהרמב"ם יש שני דינים במעילה - מעילה מדין גזילה ומעילה משום הנאה. ולפי"ז נראה דהתוס' הקשו דמדוע קיי"ל בתוספתא שאם בקע בקרדום של הקדש ובא חבירו ובקע בו וכו' שכולם מעלו, והרי חלה מעילה מדין גזילה המוציאה את החפץ לחולין, ואפילו אם לא נתכוונו לגזול מ"מ הוי גזילה מדין שואל שלא מדעת גזלן הוי, וא"כ מהראוי שהחפץ יצא לחולין. ועיין בראב"ד (פ"ו מהל' מעילה ה"ג - ה"ד) שהשיג על הרמב"ם "אבל בכלי המוקדשים אם הראשון נהנה בו ופגם שוב אין בו מועל", וסובר דכל מעילה בקדשי בדק הבית מוציאה את החפץ לחולין, ואין חילוק בין מעילה דהוצאה ובין מעילה משום הנאה. ומשמע דס"ל דאף במעילה שמשום הנאה חלה המעילה מדין גזילה ומוציאה את החפץ לחולין. ויתכן דהתוס' ס"ל כהראב"ד והקשו דמכיון שנהנה יצא הקרדום לחולין מדין גזילה.
ובישוב קושיית התוס' היה נראה לתרץ דאע"פ שחל בשואל שלא מדעת חיובי גזילה מ"מ אין לו קניני גזילה, וכן מבואר משיטת הראב"ד (בשיטה מקובצת ב"ק דף צז.) דאע"פ דשואל שלא מדעת חייב כגזלן לענין מתה מחמת מלאכה מ"מ אין בו דין שינוי קונה משום דאין לשואל שלא מדעת קניני גזילה75. ויתכן דרק קניני גזילה מוציאים את ההקדש לחולין, ומשו"ה חל הוצאה לחולין במעילה של הוצאה שחל בה קניני גזילה, ואילו במעילה שמשום הנאה ליכא הוצאה לחולין שאין בה קניני גזילה.
ובתוס' במס' קידושין דף נה. (ד"ה אין מועל אחר מועל) תירצו וז"ל ולא קשה מידי דהא דאמרינן הכא דאין מועל אחר מועל היינו כשהוא סבור שהכלי של חבירו ואז הוא מתכוון לגוזלה היכא דנתנו לחבירו, כדין שליחות יד בפקדון, דהיכא דמתכוין להוציאו מרשות לרשות נקרא גזלן על כל הפקדון אפילו לא הוציאן אלא מקצתן, אבל האי דתוספתא דקאמר בא חבירו וביקע בו בא חבירו דכולן מעלו מיירי דכל חד וחד יסבור שהוא שלו ואין מתכוון להוציא מרשות לרשות אלא ליהנות ולהניחו אחר ההנאה, ואז כשיהנה לא ימעול אלא כפי טובת הנאה שיש לו במלאכה, ומשום הכי אמרינן שלא יצא לחולין ומעלו כולן, אבל נתנו לחבירו וחבירו לחבירו לא מעל אלא הראשון שהוציא מרשות לרשות ונהי דסבר שהיא שלו מ"מ מתכוין להוציאו מרשותו לרשות חבירו עכ"ל. ומבואר דאין מעילה מוציאה לחולין אלא היכא דסבר שאין החפץ שלו ונתכוון להוציא החפץ מרשותו לרשות חבירו. ואילו בתוספתא מיירי דהו"ל שואל שלא מדעת וקסבר שהחפץ הוי שלו, ולא נתכוונו להוציאו מרשות לרשות אלא שנתכוין ליהנות בלבד, ומשו"ה לא יצא לחולין וכולן מעלו. ונראה לבאר דשואל שלא מדעת דקסבר דהחפץ הוי שלו אינו חייב מדין גזלן מכיון דקסבר שהחפץ שלו, ואע"פ דשיטת התוס' (ב"ק דף עט. ד"ה נתנו לבכורות בנו) היא דחל חיוב גניבה וגזילה היכא דנטל דבר שאינו שלו וקסבר שהוא שלו, מ"מ שואל שלא מדעת אינו חייב מדין גזלן אלא היכא דנטל החפץ ע"מ להחזירו וידע שאין החפץ שלו, משא"כ היכא דקסבר שהוא שלו אינו חייב מדין גזלן, ומעל רק משום שנהנה מהקדש, ומשו"ה אינו מוציא החפץ לחולין, דרק מעילה מדין גזילה מוציאה לחולין.
ונראה דזוהי נמי כוונת התוס' שלפנינו שתירצו וז"ל דתוספתא איירי בגזברים המסורות להן קרדומות של הקדש דכל אחד מעל לפי שנהנה ואינו יוצא לחולין שהרי לא נתכוונו להוציא מרשות שהוא שם עכ"ל. ונראה דר"ל דהגזבר נהנה אלא שסבור היה שהקרדום הוא שלו ומשו"ה אינו גזלן מדין שואל שלא מדעת, וחלה מעילה של הנאה בלבד שאינה מוציאה לחולין.
והנה הרמב"ם כתב (פ"ו מהל' מעילה ה"ז) וז"ל הנוטל פרוטה של הקדש על דעת שהיא שלו לא מעל עד שיוציא אותה בחפציו או עד שיתן אותה במתנה עכ"ל. והנה הראשונים נחלקו בדין מי שלקח חפץ וכסבור שהוא שלו אם חייב מדין גנב או לא. ולפום ריהטא שיטת הרמב"ם היא דחייב משום גניבה (עיין ברמב"ם פ"ב מהל' גניבה הט"ז), וא"כ צ"ע למה פסק שלא מעל הנוטל הקדש על דעת שהוא שלו. וי"ל דהרמב"ם מבחין בין גניבה בעלמא לבין מעילה. דבגניבה בעלמא מעשה הגניבה לבדו מחייב ולכן חייב בכל אופן שגנב ואף היכא דקסבר שהחפץ הוא שלו. משא"כ במעילה אף שהלקיחה מרשות הקדש מחייבתו מדין גזילה אין היא מחייבת אא"כ עבר נמי על איסור המעילה. והיכא דקסבר שהחפץ הוא שלו לא עבר על איסור מעילה דהו"ל מתעסק, ומכיון שלא עבר על איסור מעילה לא מעל ואין החפץ יוצא לחולין. ומש"כ הרמב"ם בסוף ההל' שאם הוציא אותה בחפציו מעל י"ל דבאופן זה אינו מתעסק שכן הו"ל למידע דשל הקדש הוא ועבר באיסור המעילה.
בא"ד. וז"ל ובמשאיל קורדום לחבירו דקאמר הכא, היה נראה לר"י לכאורה שיצא כל הקורדום לחולין בשאלה זו, ולכך חבירו מותר לבקע בו לכתחילה, ומ"מ לא מעל אלא לפי טובת הנאה שבו אע"פ שההפסד כולו להקדש וכו', וע"כ נראה לו יותר שאינו יוצא לחולין אלא אותה הנאה שנותן לשואל, ומותר לבקע עד זמן השאלה ולא יותר ובנותנו לחבירו דעלמא מעל לפי כולה עכ"ל.
והנה לפי הדיעה הראשונה של הר"י אע"פ שיצא כל הקרדום לחולין מ"מ אינו משלם אלא לפי טובת הנאה שנהנה, ולכאורה היה נראה דס"ל דתשלומי מעילה אינם מדין תשלומי גזילה אלא דמשלם עבור ההנאה שקיבל ולכן אע"פ שגורם הפסד להקדש על כל הקרדום מ"מ אינו משלם אלא כפי טובת הנאה. ולכאורה סברתם משום דהתשלומין הוויין כפרה על איסור ההנאה של מעילה76, ונראה עוד דס"ל דכשם שמזיק הקדש פטור (עיין בתוס' ב"ק ו ב ד"ה שור רעהו) ה"ה דהגוזל מהקדש פטור מתשלומין מדין חיוב גזילה ואינו משלם אלא מחמת איסור הנאה, ומשו"ה משלם רק כפי טובת ההנאה. אולם עיין בתוס' בכתובות (דף ל: ד"ה זר שאכל תרומה) שחילקו בין תשלומי קרן וחומש בזר שאכל תרומה בשוגג לבין תשלומי קרן וחומש במעל מהקדש, דהאוכל תרומת חמץ בפסח בשוגג משלם ואינו נפטר משום קלבד"מ, ואילו האוכל חמץ של הקדש במועד בשוגג לא מעל דקלבד"מ, וז"ל התוס' דשאני שוגג דתרומה משום דתשלומין דידיה כפרה ולא ממונא כדאמרינן במס' תרומות (פ"ו מ"א) דאם רצה כהן למחול אינו יכול למחול משום דלא הוי ממון אלא כפרה, ואפילו אכל תרומת עצמו דלא גזל מידי משלם כפרה לעצמו וחומש לכהן, ולכן לא שייך קלבד"מ לפוטרו מכפרה, אבל קרן וחומש של הקדש אינו משום כפרה, אלא משלם ממון שגזל הקדש עכ"ל. ומבואר מדבריהם דתשלומי מעילה אינם חלות כפרה על איסור ההנאה אלא תשלומי גזילה להקדש עבור ההפסד שהקדש הפסיד. ולכוארה דבריהם סותרים לדיעה הראשונה של הר"י בתוס' דידן. אמנם יתכן לפרש ההו"א של הר"י באופן אחר, דאע"פ שסובר דתשלומי מעילה הויין תשלומי גזילה מ"מ משלם רק כפי טובת הנאה. דבגזילה מהקדש חל גזילה רק בנוגע להנאה שנהנה מכיון דעצם החפצא אינו נגזל, דבהקדש קיי"ל דכל היכא דאיתא בי גזא דרחמנא איתא, ולכן אין מעשה המעילה נחשב למעשה גזילה לגבי עיקר החפצא. וחל דין תשלומין רק עבור גזילת התשמישים וההנאה.77 אולם למסקנא סובר הר"י דמיירי שלקח הקרדום וכסבור שהוא שלו ואין הלקיחה גזילה משום דקסבר שהוא שלו, וחל מעילה מדין נהנה ומשלם טובת הנאה בלבד מדין מעילה של הנאה.
בא"ד. וז"ל ואין להקשות איך מותר לבקע כיון שמעורב באתו קרדום חולין והקדש ומאי שנא ממשכיר בית והקדישו דאם דר בו השוכר מעל בשביל שמעורב חלקו בשל הקדש וי"ל כיון שהשאילו ומעל בשאלה יצאת כל הנאת בקוע לחולין ואין מעורב בה מן הקדש כלום עכ"ל.
ובביאור דבריהם נראה לפרש בב' אופנים, א) דס"ל דמעילה מהווה מחלל ומתיר של קדש ומשו"ה אחרי שהראשון השתמש בקרדום ומעל הותר ההשתמשות בקרדום. משא"כ בהשכיר בית לחבירו והקדישו אם דר בו השוכר מעל אמנם לא חל דבר להתיר השתמשות השוכר ומשו"ה מעל. ב) י"ל דבשכירות בעלמא יש לשוכר זכות השתמשות אמנם אין לו קנין הגוף לפירות דעיין ברמב"ם (פכ"ג מהל' מכירה ה"ח) וז"ל ומה הפרש יש בין הקונה שדה זו לפירותיה ובין השוכר שדה מחבירו שהקונה שדה לפירותיה יש לו לנטעה או לזרעה כל זמן שירצה או להובירה והשוכר אינו כן כמו שיתבאר בענין שכירות ואין השוכר רשאי להשכיר אבל הקונה מקנה לאחרים כל מה שקנה עכ"ל. וביאר הגר"ח זצ"ל דמבואר מדברי הרמב"ם דלשוכר חל קנין פירות וזכות השתמשות בשדה ומשו"ה אין השוכר רשאי להשכיר, משא"כ הקונה שדה לפירותיה קנה קנין הגוף לפירות ומשו"ה הוי בעלים להקנות מה שקנה לאחרים. ולפי"ז יתכן לבאר דברי התוס' דמכיון דיש לשוכר רק קנין פירות וזכות השתמשות כשהמשכיר הקדיש את ביתו אסור לשוכר לדור בבית מפני שמשתמש בגוף דבר דהוי הקדש. משא"כ במעילה בקרדום המעילה מוציאה את הקרדום עצמו להשתמשות של ביקוע וא"כ המועל קונה את החפצא דהקרדום לפירותיו - דהיינו להשתמשות של ביקוע. ומשו"ה כשנשתמש ובקע בקרדום אינו נחשב למי שנשתמש בדבר של הקדש כלל ואין הקדש מעורב בהשתמשותו.
גמ'. כדרך שתיקנו משיכה בלקוחות כך תיקנו משיכה בשומרים. יש לעיין בהשוואת הגמ' דכשם שתיקנו משיכה בלקוחות כך תיקנו משיכה בשומרים, דצ"ב מהו ההשוואה ביניהם. ונראה דר"ל דבלקוחות תיקנו שאין מעות קונות אלא משיכה, דתיקנו דמעשה קנין כסף אינו מועיל לקנות החפץ והקונה צריך להכניס הדבר הנקנה לרשותו ע"י משיכה. וה"ה דבשומר תיקנו שאין השומר חייב עד שיכניס הפקדון לרשותו ע"י משיכה. ועיין ברש"י במס' ב"ק דף עט. (ד"ה תיקנו משיכה בשומרים) שפירש וז"ל שלא יתחייב שומר בשמירה עד שימשוך עכ"ל. ומשמע דאין השומר חייב באחריות אלא ע"י קנין משיכה. אמנם עיין ברמב"ם (פ"ב מהל' שכירות ה"ח) וז"ל כדרך שתיקנו חכמים משיכה בלקוחות כך תיקנו משיכה בשומרין, האומר לחבירו שמור לי זה ואמר לו הנך לפני הרי זה שומר חנם עכ"ל. ומבואר דחל חלות חיוב שומר בהנך לפני, והרמב"ם השווה חיוב אחריות שחל בהנך לפני לחיוב אחריות שחל במשיכה. ונראה דלשיטת הרמב"ם תקנת משיכה בשומרים אינה דין שתיקנו דבעינן חלות מעשה קנין כדי להתחייב מדין שומר דא"כ היאך יתחייב בהנך לפני והרי ליכא בזה שום מעשה קנין. ועל כרחך דהמחייב דשמירה אינו הקנין אלא שהפקדון נמסר לשומר לשמירה, ומשו"ה סובר הרמב"ם שחל חיוב שמירה ב"הנך לפני" - דב"הנך לפני" חל מסירת הפקדון לרשות השומר. ולפי הרמב"ם תקנת משיכה בשומרים לא הויא תקנה דבעינן מעשה קנין אלא דחלה חיוב שמירה במסירה והכנסת הפקדון לרשות השומר. אמנם י"ל דלפי רש"י קנין משיכה מעכב בחלות שם שומר דלא חל חיוב שמירה אא"כ משך השומר הפקדון, דס"ל דהמחייב דשמירה הוי הקנין של השומר, וחל לשומר מקצת קנין בגוף הפקדון, ומשו"ה קיי"ל דהשומר חמצו של חבירו עובר בבל יראה ובל ימצא (פסחים דף ה:), דיש לשומר קנין בגוף החמץ המחייבו בב"י וב"י.
והנה הגר"מ זצ"ל העיר דבגמ' פסחים (ה:) מבואר דשומר חמץ עובר בב"י וב"י גם לפי המ"ד שסובר דגורם לממון לאו כממון דמי, ואילו בנוגע לקרבן איתא בירושלמי (פ"ב פסחים ה"ב) דבעל הקרבן עובר ב"י וב"י למ"ד גורם לממון כממון דמי, וצ"ב מאי שנא בעל קרבן משומר. ותירץ הגר"מ זצ"ל דהאחריות דשומר חלה מחמת הקנין שיש לו בפקדון, ומשו"ה חייב לכו"ע ואף למ"ד גורם לממון לאו כממון דמי. משא"כ בעל הקרבן חייב באחריות משום נדרו ולא מחמת הקנין שיש לו בקרבן ומשו"ה אינו עובר בב"י וב"י אלא למ"ד גורם לממון כממון דמי.
ועיין ברא"ש (פ"ח אות ט"ו) שסובר דהאחריות של שומר חלה בהנך לפני אלא שיכול לחזור בו עד שימשוך וז"ל דמשעה שמשך לא מצי למיהדר ביה, אבל להתחייב באונסים אפילו קודם משיכה נמי וכו' וסברא גדולה לחלק בין חזרה לחיוב אונסין, דלענין חזרה ברשות הבעלים קיימא כל זמן שלא עסק בה השומר דבר הקונה וכו' אבל לענין חיוב אונסין מיד שסלק בעל הבהמה שמירתה מעליה מדעת השומר קמה לה ברשות השומר לשומרה עכ"ל. ונראה דהרא"ש סובר דיש ב' דינים בשומר: א) חיוב אחריות שחל בקבלת התחייבות שמירה על עצמו בלי חלות קנין ובעלות בחפצא, ב) חלות קנין ובעלות בחפצא שחל ע"י משיכה, והיכא שחל לשומר קנין בחפצא של הפקדון שוב אינו יכול לחזור בו.
ועיין בתוס' ד"ה כך וז"ל ש"ח בלא משיכה חייב בפשיעה וכו' דהנך לפני שומר חנם וה"ה שומר שכר גניבה ואבידה, ואי אשואל קאי מדאורייתא נמי לא קני אלא במשיכה וכו' אלא לענין חזרה קאמר דשוכר ושואל מיד שמשכו הבהמה אין הבעלים יכולים עוד לחזור עכ"ל. ומבואר דהתוס' ס"ל דש"ח וש"ש מתחייבים באחריות משעת קבלת השמירה על עצמם ואילו שואל מתחייב באחריות דאונסין רק במשיכה. ונראה דס"ל דשואל שאני משאר שומרים דעלמא משום ששואל חייב באונסין מחמת קנין שאלה שיש לו בחפצא ולכן צריך לעשות קנין משיכה כדי להתחייב באונסין. משא"כ ש"ח וש"ש מתחייבים באחריות מחמת קבלת השמירה ומשו"ה חייבים בהנך לפני. והנה עיין בתוס' במס' ב"ק דף יא. (ד"ה אין שמין) דלמ"ד אין שמין לשואל השואל קנה קנין בחפץ משעת השאלה, וז"ל וה"ט דמ"ד אף לשואל כיון דחייב באונסין נמצא שקנאו משעה שהוציא מיד הבעלים והדמים הוא דנתחייב כמו גנב וגזלן עכ"ל. ולפי"ז מבואר דלמ"ד אין שמין לשואל שואל חייב באחריות דאונסין מדין קנין כגנב וגזלן78, ומשמע דלמ"ד שמין לשואל אין לשואל קנין בחפץ השאול וחייב באונסין מדין קבלת אחריות כשאר שומרים. ועיין בגמ' כתובות (דף לד:) דנחלקו האם שואל חייב באונסין משעת משיכה או משעת אונסין, ולכאורה זה תלוי בהנ"ל דאם שואל חייב באונסין מדין קנין אזי י"ל דשעת המשיכה היא המחייבת, משא"כ אם שואל חייב באונסין מדין קבלת אחריות כשאר שומרים י"ל דחייב כשעת האונס כדין שאר שומרים.
ועיין בנימוקי יוסף (דף נז. מדפי הרי"ף ד"ה כך תיקנו משיכה) וז"ל ואיכא מ"ד דכי מהניא משיכה בשומרים דוקא בשואל ובשוכר שהם משתמשין בגופו של כלי הו"ל כמכירה ליומיה ודין הוא שתקנה להם משיכתם כיון שהם זוכים בגופו של דבר, אבל ש"ש וש"ח שאין להם זכיה כלל בגופו של כלי ל"ל דתקנה להם משיכה וכו' עכ"ל. ונראה דהנמו"י סובר דרק בשוכר ובשואל חל חלות קנין בגוף הדבר ומשו"ה לאחר משיכה אינם יכולים לחזור, משא"כ בש"ח וש"ש ליכא חלות קנין ולכן שפיר יכולים לחזור. ועוד כתב שם הנמו"י וז"ל מהני משיכתו למשכיר שאין שוכר יכול לחזור בו אבל שואל לא הוה מסתברא הכי דנהי דמשמשך אין משאיל יכול לחזור בו שואל מיהא יכול לחזור בו דעיקר שאלה לצורכו הוא וכדאמרינן דכל הנאה שלו. אבל הרא"ה ז"ל כתב שאף בשואל השוו מדותיהן ואינו יכול לחזור בו עכ"ל. ונראה לבאר דהרא"ה סובר שחיוב השואל באונסין הוי זכות שקנה המשאיל בשעת השאלה תחת זכות הקנין שהקנה לשואל להשתמש בחפצא ששאל. ולפיכך אין השואל יכול לחזור בו כי חיוב אונסין הוי זכות שקנה המשאיל בעצם השאלה ודומה לזכות המשכיר בדמי שכירות. מאידך הדיעה הראשונה בנמו"י חולקת ע"ז, דס"ל שאין למשאיל קנין לאונסין שחל בעצם השאלה - אלא שכ"ז שמשתמש השואל בשאלה וכל ההנאה שלו הריהו חייב באחריות דאונסים, ולכן אם השואל חוזר בו מהשתמשותו הריהו פטור מאונסים79.
72 ולכאורה ביאור המחלוקת הוא האם דין ערב חל מחמת דנהנה הנאה בעלמא דאזי חל דין ערב אף בזרוק מנה לים. אולם אם נימא שדין ערב חל מחמת שקבלת אדם שלישי מצטרפת לשני אזי י"ל דחל דין ערב רק בתנו מנה לפלוני כשיש קבלת החפצא בידי פלוני ולא בזרוק מנה לים. (רבינו זצ"ל)
73 עיין בשיעורים לעיל (דף צד. תוס ד"ה פרה אות ג') בדין בעליו עמו בעבד עברי.
74 ועיין ברשימות שיעורים למס' ב"ק דף עט. תוס' ד"ה או.
75 ולפי"ז אמר הגר"ח זצ"ל דאע"פ שלולב הגזול פסול כל ז' מדין מהבב"ע לולב השאול שלא מדעת כשר בשאר ימי החג שאין בו קניני גזילה, ורק לולב הגזול דחל בו קניני גזילה פסול כל ז'. והגר"מ זצ"ל אמר דבגזל ולא נתייאשו הבעלים שניהם אינם יכולים להקדיש זה לפי שאינו שלו וזה לפי שאינה ברשותו, היינו רק בגזילה ממש שחל בה קניני גזילה - וקניני גזילה מפקיעים את החפץ מרשות הנגזל. ואילו בשואל שלא מדעת דליכא קניני גזילה שפיר יכול הנגזל להקדישו.
76 עיין ברמב"ם (פ"א מהל' מעילה ה"ג) שסובר דהלאו של מעילה נלמד מהפסוק "לא תוכל לאכול בשעריך" ואילו הראב"ד ס"ל דהלאו הוא מקרא "דהיא בתרומת הקדשים לא תאכל" דשניהם הווים איסוה"נ ולא איסורי גזילה.
77 ועיין עוד בס' רשימות שיעורים למס' שבועות ונדרים ח"א בענין מעילה (עמ' ר"א - ר"ד).
78 ועיין בתוס' במס' יבמות דף סו: ד"ה אבל שכתבו בשם הר"י דכהן ששאל פרה מאכילה בתרומה, ומוכח דחל קנין לשואל בגוף הפרה. אמנם עיין ברמב"ם (פ"ט מהל' תרומות ה"ח) שפירש באופן אחר.
79 ועיין ברשימות שיעורים למס' ב"ק ח"ב דף עט. ד"ה כדרך שתיקנו משיכה בלקוחות (עמ' תפ"ח - תצ).

